laion/Wikipedia-Exotic huggingface dataset:
אלן טראורה

סיברי אלן טראורה (בצרפתית: Sibiri Alain Traoré; נולד ב-1 בינואר 1988) הוא כדורגלן מבורקינה פאסו המשחק בארטה/סולאר מליגת העל הג'יבוטית בעמדת החלוץ. אחיו הוא ברטרנד טראורה, שחקנה של אסטון וילה. טראורה התחיל את הקריירה שלו במועדון מקומי בבורקינה פאסו. ב-2 בינואר 2005 חתם באוסר והצטרף לקבוצת הנוער עימה הגיע לגמר הגביע הצרפתי והתאמן במקביל גם עם הקבוצה הבוגרת. ב-5 באוגוסט 2006 ערך את הופעת הבכורה שלו בקבוצה הבוגרת בתיקו 1-1 נגד ולנסיין. ב-4 בינואר 2009 הושאל לברסט מליגת המשנה במדיה הבקיע 8 שערים ב-14 משחקים. בעונת 2010/2011 הפך לשחקן סגל באוסר וערך 20 הופעות והבקיע 5 שערים. עונה לאחר מכן הפך לשחקן הרכב פותח באוסר והוא ערך 27 הופעות (26 מתוכם בהרכב הפותח) והבקיע 9 שערים, אך בסיום אותה עונה המועדון ירד לליגה השנייה וטראורה עזב את המועדון. בקיץ 2012 חתם בלוריאן. ב-31 בינואר 2015 הושאל למונקו. טראורה היה שחקן בנבחרת הנוער של בורקינה פאסו עימה השתתף באליפות אפריקה לנוער בשנת 2005. ב-15 בנובמבר 2006 ערך את הופעת הבכורה שלו בנבחרת הבוגרת בהפסד 2-1 לאנגולה. ב-28 במרץ 2009 הבקיע את שער הבכורה שלו בנבחרת בניצחון 2-4 נגד גינאה. הוא השתתף עם הנבחרת 3 פעמים בגביע אפריקה לאומות בשנים 2012, 2013 ו-2015. מדיה וקבצים בנושא אלן טראורה בוויקישיתוף אלן טראורה, באתר Transfermarkt אלן טראורה, באתר Soccerway אלן טראורה, באתר WorldFootball.net אלן טראורה, באתר National Football Teams אלן טראורה, באתר FootballDatabase.eu האתר הרשמי של השחקן
אל-ג'זירה (כדורגל, אבו דאבי)

מועדון אלְ-גַ'זִירַה הספורטיבי התרבותי (בערבית: نادي الجزيرة الرياضي الثقافي; תעתיק: "נַאדִי אֵלרִיַאצִ'יּ אֵלתַ'קַאפִיּ") הוא מועדון כדורגל מהעיר אבו דאבי, איחוד האמירויות הערביות המשחק בליגת העל של איחוד האמירויות הערביות. המועדון מקיים את משחקיו הביתיים באצטדיון מוחמד בין זאיד המכיל 42,000 מקומות. המועדון נוסד בשנת 1974 על ידי איחוד בין המועדונים "חלידייה" ו"אל באטן". בשנת 2007 זכה המועדון בשני התארים הראשונים שלו גביע המפרץ וגביע איחוד האמירויות הערביות. בעונת 2010/2011 זכה המועדון באליפות הראשונה בתולדותיו. אוסטרליה לוקאס ניל אקוודור פליפה קאייסדו ארגנטינה מנואל לנסיני בורקינה פאסו ג'ונתן פיטרויפה ברזיל ג'וסילאיי הולנד פיליפ קוקו מונטנגרו מירקו ווצ'יניץ' מרוקו מבארק בוסופה פרגוואי נלסון ואלדס פרו ג'פרסון פרפאן מדיה וקבצים בנושא אל-ג'זירה בוויקישיתוף אתר האינטרנט הרשמי של אל-ג'זירה (בערבית ובאנגלית) פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא איחוד האמירויות הערביות. אתם מוזמנים לתרום לוויקיפדיה ולהרחיב אותו.
ג'ונתן פיטרויפה

בנינוונדה יאן ג'ונתן פיטרויפה (נולד ב-12 באפריל 1986) הוא כדורגלן עבר בורקינאי, ששיחק בעמדת הקיצוני. פיטרויפה התחיל את הקריירה שלו במחלקת הנוער של פלאנטה צ'מפיון. בשנת 2004 חתם בפרייבורג הגרמנית. בעונתו הראשונה במועדון הוא ערך רק 4 הופעות, אך בסיום העונה המועדון ירד לליגה השנייה ופיטרויפה הפך לשחקן הרכב. ב-22 בספטמבר 2006 הוא הבקיע את השער הראשון שלו עבור פרייבורג בתיקו 3-3 נגד גרויטר פירת'. ביולי 2008 סיים את חוזהו בפרייבורג וחתם בהמבורג. ב-15 באוגוסט 2008 ערך את הופעת הבכורה שלו במועדון בתיקו 2-2 נגד באיירן מינכן. ב-4 באפריל 2009 הבקיע את שער הבכורה שלו במועדון בניצחון 0–1 נגד הופנהיים. במהלך עונת 2010/2011 הוחלף מאמן הקבוצה ופיטרויפה מיעט לשחק ובסיום העונה עזב את המועדון. ב-7 ביולי 2011 חתם בסטאד רן תמורת 5 מיליון אירו. ב-28 ביולי 2011 ערך את הופעת הבכורה שלו ברן נגד אולימפי רוסתבי הגאורגית במסגרת מוקדמות הליגה האירופית בו גם הבקיע צמד. ב-7 באוגוסט 2011 ערך את הופעת הבכורה שלו בליגה הצרפתית בניצחון 1–5 נגד דיז'ון. לאחר 6 ימים הבקיע את שער הבכורה שלו בליגה בתיקו 1-1 נגד פריז סן-ז'רמן. בקיץ 2014 חתם באל-ג'זירה מליגת העל של איחוד האמירויות הערביות. בינואר 2018 חתם באנטוורפן מליגת העל הבלגית עד לסיום העונה. ב-6 באוגוסט 2018 פיטרויפה חתם בפריז מהליגה הצרפתית השנייה. בשנת 2006 ערך את הופעת הבכורה שלו בנבחרת בורקינה פאסו. ב-20 ביוני 2009 הבקיע את שער הבכורה שלו בנבחרת בהפסד 2–3 נגד חוף השנהב. במסגרת גביע אפריקה לאומות 2013 פיטרויפה הבקיע את שער הניצחון עבור נבחרתו בשלב רבע הגמר נגד טוגו ואף הגיע עם הנבחרת לגמר המפעל בו הפסידה לניגריה אשר נחשב להישג השיא של הנבחרת ופיטרויפה נבחר ל"שחקן האליפות". מדיה וקבצים בנושא ג'ונתן פיטרויפה בוויקישיתוף ג'ונתן פיטרויפה, באתר Transfermarkt ג'ונתן פיטרויפה, באתר Fussballdaten.de (בגרמנית) ג'ונתן פיטרויפה, באתר Soccerway ג'ונתן פיטרויפה, באתר WorldFootball.net ג'ונתן פיטרויפה, באתר National Football Teams ג'ונתן פיטרויפה, באתר FootballDatabase.eu האתר הרשמי של השחקן
סנטה רוסה

סנטה רוסה (בשפות מסוימות נהגה סנטה רוזה) הוא שם שמשמעו "רוסה הקדושה" (או לחלופין "רוזה הקדושה"). האם התכוונתם ל... סנטה רוסה (ארגנטינה) – בירת פרובינציית לה פמפה בארגנטינה. סנטה רוזה – עיר במדינת קליפורניה בארצות הברית. סנטה רוסה (הפיליפינים) – עיר בפיליפינים. סנטה רוסה (מחוז) – מחוז בגואטמלה. סנטה רוסה דה קופאן – בירת מחוז קופאן בהונדורס. מחוז סנטה רוזה – מחוז במדינת פלורידה בארצות הברית. סנטה רוזה (אי) – אי באיי התעלה של קליפורניה.
מגדל גד

מִגְדַּל גָּד הייתה עיר מקראית בשפלת יהודה, הנזכרת פעם אחת בתנ"ך, בתיאור ערי נחלת שבט יהודה באזור לכיש: ”צְנָן וַחֲדָשָׁה וּמִגְדַּל גָּד וְדִלְעָן וְהַמִּצְפֶּה וְיָקְתְאֵל לָכִישׁ וּבָצְקַת וְעֶגְלוֹן וְכַבּוֹן וְלַחְמָס וְכִתְלִישׁ וּגְדֵרוֹת בֵּית דָּגוֹן וְנַעֲמָה וּמַקֵּדָה עָרִים שֵׁשׁ עֶשְׂרֵה וְחַצְרֵיהֶן” (ספר יהושע, פרק ט"ו, פסוקים ל"ז–מ"א.). לפי הסברה, המקום נקרא על שם האל השמי גד, כמקומות נוספים בארץ. הזיהוי המקובל לעיר היה בח'רבת אלמג'דלה, הנמצאת כשמונה ק"מ דרומית לבית גוברין, ובה נמצאו חרסים מהתקופה הישראלית ומהתקופה הביזנטית. עם זאת, מיעוט הממצאים מתקופת המקרא הביא לזהות את מִגְדַּל גָּד עם החורבות שבין שרידי הכפר דָוָּוימֵה הסמוך (כיום במסגרת היישוב כרמי קטיף) שם נמצאו ממצאים מתקופת הברזל, מהתקופה הפרסית ומתקופות מאוחרות יותר. שם היישוב מופיע בשני מדרשים כשם המקום שממנו עתיד הקב"ה לצאת ולהיפרע מהגויים: מדרש תנחומא ”אמר רבי אלעזר בן פדת: ...מגדל גד, שמשם הקדוש ברוך הוא יוציא ומגדד משכנותיהן ומשתותיהן של אומות העולם.” (מדרש תנחומא, שמות, כי תשא, סימן י"ג) ”אָמַר רַבִּי חֲנִינָא בַּר פָּפָּא... וּמִגְדַּל גָּד, שֶׁמִּשָּׁם הַקָּדוֹשׁ בָּרוּךְ הוּא יוֹצֵא וּמֵגִיד מַשְׁתִּיתָן שֶׁל עֵשָׂו.” (שמות רבה, מ', ד') כקילומטר דרומית מערבית לחורבה נמצאת שמורת הטבע "גבעת גד". השמורה אינה רשומה ברשימת שמורות הטבע והגנים בישראל, אך מופיעה במפות ובספרות. הערה: בראשית ימי המדינה שימש השם "מגדל גד" כשמו של היישוב אל-מג'דל, ושונה בהמשך לאשקלון. הגבעה של ח'רבת אלמג'דלה שרידים קדומים בח'רבת אלמג'דלה כניסה למערת מסתור בח'רבת אלמג'דלה ח' מגדל-גד (ח' אֶל-מַגְ'דַּלָה), מתוך אתר הסקר הארכאולוגי של ישראל, באתר רשות העתיקות אנציקלופדיה מקראית – אוצר הידיעות על המקרא ותקופתו, הוצאת מוסד ביאליק, כרך ד', 637. אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ד', 637. ויקטור גרן, תיאור גיאוגרפי, היסטורי וארכיאולוגי של ארץ - ישראל, כרך כרך שני : יהודה (ב), ירושלים: יד יצחק בן-צבי, 1982, עמ' 97 אתר הסקר הארכיאולוגי של ישראל, באתר survey.antiquities.org.il מאת: דינה וינשטיין, בין מחילות וגבעות - המלצה ליום טיול בשמורת טבע חורש עדולם והגן הלאומי בית גוברין, באתר parks.org.il, ‏16.01.2024
תומאש יירסאק

תומאש יירסאק (צ'כית: Tomáš Jirsák; נולד ב-29 ביוני 1984) הוא כדורגלן עבר צ'כי המשחק בעמדת הקשר. יירסאק התחיל את הקריירה שלו במחלקת הנוער של הראדץ קראלובה ובגיל 19 הצטרף לקבוצה הבוגרת של המועדון ולאחר שנתיים חתם בטפליצה. ביולי 2007 חתם ל-5 שנים בויסלה קרקוב שהייתה הקבוצה הראשונה שלו מחוץ לצ'כיה. במדי ויסלה זכה ב-3 אליפויות. ב-3 ביולי 2012 חתם בבוטב פלובדיב. ב-11 באוגוסט 2013 ערך את הופעת הבכורה שלו בקבוצה בניצחון 0-3 נגד סלביה סופיה. ב-7 ביולי 2013 הבקיע את שער הבכורה שלו עבור המועדון בניצחון 0-1 נגד אסטנה במסגרת מוקדמות הליגה האירופית. ב-8 בנובמבר 2014 כבש שער במשחק ליגה נגד ליטקס לובץ' שנבחר לשער השנה של 2014. ב-5 באפריל 2015 הפך לזר הראשון שרושם 100 הופעות במדי המועדון. ב-26 במאי 2015 חתם באירטיש בה שיחק שנתיים. בינואר 2017 חזר להראדץ קראלובה ובשנת 2018 פרש מכדורגל מקצועי. ויסלה קרקוב אליפות פולין: 2007/2008, 2008/2009, 2010/2011 אישיים שער העונה בבולגריה: 2014 מדיה וקבצים בנושא תומאש יירסאק בוויקישיתוף תומאש יירסאק, באתר Transfermarkt תומאש יירסאק, באתר Soccerway תומאש יירסאק, באתר WorldFootball.net תומאש יירסאק, באתר FootballDatabase.eu
עגלת שלישייה

עֶגְלַת שְׁלִשִׁיָּה היא עיר מקראית במואב, בסמוך לצוער, שהמשיכה להתקיים גם בתקופות מאוחרות יותר כעיר מחוז. העיר נזכרת במקרא פעמיים במסגרת "משא מואב" שנאמר הן על ידי ישעיהו הנביא: ”לִבִּי לְמוֹאָב יִזְעָק בְּרִיחֶהָ עַד צֹעַר עֶגְלַת שְׁלִשִׁיָּה כִּי מַעֲלֵה הַלּוּחִית בִּבְכִי יַעֲלֶה בּוֹ כִּי דֶּרֶךְ חוֹרֹנַיִם זַעֲקַת שֶׁבֶר יְעֹעֵרוּ כִּי מֵי נִמְרִים מְשַׁמּוֹת יִהְיוּ” (ספר ישעיהו, פרק ט"ו, פסוקים ה'–ו'); והן על ידי ירמיהו הנביא: ”מִזַּעֲקַת חֶשְׁבּוֹן עַד אֶלְעָלֵה עַד יַהַץ נָתְנוּ קוֹלָם מִצֹּעַר עַד חֹרֹנַיִם עֶגְלַת שְׁלִשִׁיָּה כִּי גַּם מֵי נִמְרִים לִמְשַׁמּוֹת יִהְיוּ” (ספר ירמיהו, פרק מ"ח, פסוק ל"ד). בתרגומי המקרא העתיקים הובן בדרך כלל הצירוף "עגלת שלישייה" כצירוף הדומה לעגלה משולשת ומוסב על מואב או צוער כדי לייצג את עוצמתן. העיר נזכרת גם במקורות מאוחרים יותר, כגון רשימת הערים שכבש אלכסנדר ינאי במואב, רשימות נבטיות, והאונומסטיקון של אוסביוס (תחילת המאה ה-4 לספירה). בארכיון בבתא, שנמצא במערת האיגרות בנחל חבר, נזכרת מספר פעמים העיר "עגלתין" כעיר מחוז בדרום מזרח ים המלח, אשר התקיימה בה קהילה יהודית; זאת, כאשר אחת הערים המשויכות אליה הייתה הלוחית, הנזכרת לצד "עגלת שלישייה" גם בתיאור המקראי. מקומה המדויק של העיר הקדומה טרם זוהה באופן מדויק. י' ידין, החיפושים אחר בר-כוכבא, 176; אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ו', 79. אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ו', 79. י' ידין, החיפושים אחר בר-כוכבא, 176; אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ו', 79.
מנחם דור

מנחם דור (קלוגהויפט) (יולי 1901 – 16 במרץ 1998) היה זואולוג ישראלי. חקר גם מורפולוגיה וגם התנהגות בעלי חיים, וסבר כי תוקפנות אינה מצויה בקרבם בתנאים נורמליים. כנער, הושפע מהשקפותיהם של קרופוטקין ושל פרודון, אותם ניסה לשלב עם הציונות. מנחם ישעיה שמואל קלוגהויפט נולד בט"ו באב תרס"א 1901 בגליציה, אז תחת שילטון אוסטריה, לרחל לבית רוטנברג ודוד קלוגהויפט. הוא ביקר לראשונה בארץ בגיל 19, לאחר שהתנגדות הוריו לכך הוסרה בשל שביתת רעב. בביקור ראשון זה עבד בחקלאות בפתח תקווה, אך חש ניכור מחילוניותם ובורגונתם של עמיתיו. בתחילת שנות ה-30 עלה לארץ ישראל. בשנת 1935 נסע ללמוד זואולוגיה באוניברסיטת סורבון בפריז ביחד עם חברתו (לימים אשתו) המשוררת מירי דור (1910–1945) (בתם של פנינה ויחיאל היילפרין ואחותם של יונתן רטוש ועוזי אורנן). עם שובו לארץ ישראל היה חבר קיבוץ גניגר, שם גם ערך מחקרים בזואולוגיה. אחרי פטירת אשתו, המשיך להיות חבר קיבוץ וחוקר טבע, והקים בגניגר ביתן למחקר על עכברי שדה (1947). לאחר קום המדינה עזב את הקיבוץ ועבר לגור בחיפה, שם המשיך במחקריו והקים על הכרמל, בגן האם, גן חיות קטן. כעבור שנים נשא לאישה את חברתה של מירי דור, הסופרת והמחנכת רבקה דוידית (1908–1970). דור היה בין מייסדי מכללת בית ברל, בשנת 1954 בנה את מכון הטבע במכללה ולימד שם. עוזרו היה הזואולוג יגאל סלע. כעבור עשרות שנים עזב את המכללה. בשנת 1980 התמנה ד"ר עוזי פז למנהל מכון הטבע, ויזם פיוס בין דור לראשי המכללה; נערך טקס חגיגי בו מכון הטבע נקרא על שמו של ד"ר מנחם דור. במסגרת מחקריו זיהה את זני הדגים שוניתית מירי (Neopomacentrus miryae) שאותו קרא על שם אשתו המנוחה ובר-שפתן מסורטט (Minilabrus striatus). הדג Orthrias dori נקרא על שמו. מנחם דור נפטר בי"ח באדר תשנ"ח (1998) ונטמן בהר הזיתים. "לקסיקון זואולוגי," 2 כרכים, הוצאת דביר, 1965. "החי בימי המקרא המשנה והתלמוד", הוצאת גרפאור-דפטל, 1997, 275 עמודים Menachem Dor באתר ויקימינים. רשימת הפרסומים של מנחם דור, בקטלוג של הספרייה הלאומית מנחם דור (1901-1998), דף שער בספרייה הלאומית אתר "Billiongraves" Shaul Dor, Menachem Dor 1901–1998, Israel Journal of Zoology 45, 1999-01-01, עמ' iii–iv doi: 10.1080/00212210.1999.10688990 אריה אביצור,שנונית מירי, טבע והארץ 1985, גיליון 3 (עותק באתר סנונית). John E. Randall & Menachem Dor, DESCRIPTION OF A NEW GENUS AND SPECIES OF LABRID FISH FROM THE RED SEA, Israel Journal of Zoology 29, 1980, עמ' 153-162 doi: 10.1080/00212210.1980.10688495 זאב ליבנה, ספר עזר לזואולוגיה, דבר, 22 בפברואר 1976 ערך זה הוא קצרמר בנושא ישראלים ובנושא ביולוגיה. אתם מוזמנים לתרום לוויקיפדיה ולהרחיב אותו.
בנדריל

בנדריל (באנגלית: Benadryl) הוא שם מותג של תרופת אנטי-היסטמין (תרופה לאלרגיה) המשווקת כתרופת מדף, של החברה "ג'ונסון אנד ג'ונסון" - חברת הבת של "McNeil Consumer Healthcare". בארצות הברית וקנדה, מוצרי בנדריל מכילים את הדור הראשון של תרופת האנטי-היסטמין דיפנהידראמין, לעיתים בשילוב תרופות נוספות. בארצות אחרות נמכרים תחת שם זה שילובים שונים של תרופות, עם או בלי דיפנהידראמין. לפני שנת 2007, בנדריל שווקה על ידי פייזר תעשיות בריאות. התרופה סונתזה לראשונה על ידי ג'ורג' ריבשל, והוצעה לצריכה במרשם כבר בשנת 1946.[דרושה הבהרה] בנדריל מכיל סוג אנטי-היסטמין אחד מתוך מיני סוגים, ומשמש להקלה קצרת טווח בסימפטומים של אלרגיות רב שנתיות, ועונתיות. התרופה ניתנת לרוב בבליעה, או ספיגה דרך העור. בארצות הברית וקנדה, מוצרי בנדריל מכילים את הדור הראשון של תרופת האנטי-היסטמין דיפנהידראמין. בבריטניה, בנדריל כולל את הדור השני של תרופות אנטי-היסטמין, אשר אינן גורמות לישנוניות (אקריבסטין), ובעלות השפעה של 8 שעות, או סוג נוסף בעל השפעה ליום שלם (סטיריזין). באוסטרליה וניו זילנד, התרופה משווקת על ידי ג'ונסון אנד ג'ונסון פסיפיק כתרופה לשיעול, אשר אינה מכילה אנטי-היסטמין כלל. כל 5 מ"ל בנדריל (להקלה על שיעול ליחתי וגודש באף) מכיל 100 מ"ג חומר אקספקטורנטי ו 30 מ"ג פסאודואפדרין הידרוכלוריד כמרכיב פעיל עיקרי. הנוסחה המקורית של בנדריל כשירה גם לשימוש בכלבים וחתולים, וניתנת במרשם על ידי וטרינרים, כדי להקל על חיות אלו בתסמיני אלרגיה ובחילות. דיפנהידרמין נמנה בין החומרים האסורים בזמביה, ולתיירים נאמר לא להביא תרופה זו למדינה. מספר תיירים מאמריקה נעצרו על ידי ועדת אכיפת הסמים של זמביה, על החזקת בנדריל ותרופות מדף אחרות המכילות דיפנהידרמין. אתר האינטרנט הרשמי של בנדריל בנדריל, ברשת החברתית אקס (טוויטר) Official UK product website Official US product website Official Australia & New Zealand product website Official Canada product website "Johnson & Johnson to Acquire Pfizer Consumer Healthcare" (הודעה לעיתונות). Johnson & Johnson. 26 ביוני 2006. אורכב מ-המקור ב-2015-06-01. נבדק ב-19 בנובמבר 2009. {{cite press release}}: (עזרה) "Johnson & Johnson Completes Acquisition Of Pfizer Consumer Healthcare" (הודעה לעיתונות). Johnson & Johnson. 20 בדצמבר 2006. אורכב מ-המקור ב-2011-05-05. נבדק ב-19 בנובמבר 2009. {{cite press release}}: (עזרה) Ohio History central: Benadryl; accessed Jan. 5, 2011 Benadryl for the Family Chesty Cough & Nasal Congestion Oral Liquid ; accessed Oct. 13, 2011 http://travel.state.gov/travel/cis_pa_tw/cis/cis_1062.html "Benadryl (Diphenhydramine) Drug Information". RXList. 2009. נבדק ב-6 במרץ 2009. {{cite web}}: (עזרה) "Drugs and Human Performance Fact Sheets: Diphenhydramine". National Highway Traffic and Safety Administration. 6 במאי 2004. אורכב מ-המקור ב-2010-04-17. נבדק ב-6 במרץ 2009. {{cite web}}: (עזרה) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קארן בראר

קארן בראר (באנגלית: Karan Brar; נולד ב-18 בינואר 1999) הוא שחקן ומדבב אמריקאי. התפרסם בשל גילומו של שיראג גופטה מסרטי "יומנו של חנון", ובשל ודמותו של ראבי רוס בסדרת הטלוויזיה "ג'סי" בערוץ דיסני. בראר נולד ברדמונד, וושינגטון להרינדר וג'סבינדר בראר, שניהם ממוצא הודי שהגיעו לארצות הברית מאזור פנג'אב שבהודו. הוא גדל בעיר בות'ל שבין מחוז קינג ומחוז סנוהומיש בוושינגטון. יש לו אחות גדולה, סברינה. בראר התגורר באזור לוס אנג'לס עם הוריו ואחותו הגדולה, עד שעבר לגור עם שותפים, עמיתיו השחקנים קמרון בויס וסופי ריינולדס במאי 2019. הוא דובר אנגלית, פנג'אבי והינדי. בשנת 2010 בראר החל את קריירת המשחק שלו בגיל 11, כאשר כיכב בתור התלמיד ההודי - שיראג' גופטה בסרט הקומי "יומנו של חנון". בראר, יליד וגדל בארצות הברית, מדבר באופן טבעי במבטא אמריקאי, עבד על הסט עם מאמן ניבים כדי לשכלל את המבטא ההודי שלו לתפקיד. במרץ 2011, בראר שב מחדש לתפקידו כשיראג' גופטה בסרט ההמשך של הסרט העלילתי "יומנו של חנון 2: רודריק שולט". באוקטובר 2011 אישר כי ישוב לגלם את שיראג' גם בסרט השלישי בזיכיון יומנו של חנון. "יומנו של חנון 3: קיץ קטלני", יצא לאור ב-3 באוגוסט 2012. באפריל 2010 הוא הופיע בקמפיין פרסום של "Seeds of Compassion" ("זרעים של חמלה") והודיע על ביקורו של הדלאי לאמה בסיאטל, כמו גם הופיע בפרסומות של רויאל דאטש של ופרסומת לאגודה לשלום הילד. בספטמבר 2011 החל לככב בתור הילד המאומץ ראבי רוס בן העשר, בקומדיית המצבים של ערוץ דיסני "ג'סי". במהלך ההפקה המוקדמת של הסדרה, תפקידו של ראבי היה במקור ילד היספני בשם חאבייר מדרום אמריקה, אך מלהקי התכני התרשמו מבראר במהלך האודישן ובסופו של דבר החליטו לשחזר את התפקיד עבורו. בסדרה כיכב בראר לצדם של דבי ראיין, פייטון ליסט, סקיי ג'קסון וקמרון בויס במשך ארבע עונות, עד לסיום שידורי הסדרה באוקטובר 2015. בפברואר 2015 הוכרז על סדרה חדשה של ערוץ דיסני "קיקיוואקה: מחנה קיץ", ספין אוף לסדרה "ג'סי", בה בראר ישוב לגלם את התפקיד של ראבי רוס, יחד עם שותפיו פייטון ליסט וסקיי ג'קסון. הסדרה החלה את שידוריה ב-יוני 2015, והשלושה עזבו את הסדרה לאחר שלוש עונות, כאשר האחרונה שודרה ב-2018. עוד ב-2015 הוא שיחק את התפקיד של ג'ורג' בסרט מקורי של ערוץ דיסני "שקוף שזאת אחותי" בכיכובה של רוואן בלנצ'ארד. בשנת 2018 שיחק תפקיד קטן בסרט המדע-בדיוני "פסיפיק רים: המרד". בנובמבר 2019 שיחק את לייליס בסדרה "Epic night" ששודרה בערוץ Eko. במרץ 2020 שיחק את קווין בסרט "Star girl" בדיסני+. מדיה וקבצים בנושא קארן בראר בוויקישיתוף אתר האינטרנט הרשמי של קארן בראר קארן בראר, ברשת החברתית פייסבוק קארן בראר, ברשת החברתית אקס (טוויטר) קארן בראר, ברשת החברתית אינסטגרם קארן בראר, ברשת החברתית LinkedIn קארן בראר, במסד הנתונים הקולנועיים IMDb (באנגלית) קארן בראר, באתר AllMovie (באנגלית) קארן בראר, באתר Rotten Tomatoes (באנגלית) קארן בראר, באתר Metacritic (באנגלית) קארן בראר, במסד הנתונים הקולנועיים KinoPoisk (ברוסית) קארן בראר, באתר אפל מיוזיק (באנגלית) קארן בראר, באתר סאונדקלאוד (באנגלית) קארן בראר, באתר Last.fm (באנגלית) קארן בראר, באתר AllMusic (באנגלית) קארן בראר, באתר דיזר קארן בראר, באתר Genius
רם שטראוס

רם שטראוס (נולד ב-28 באפריל 1992) הוא כדורגלן עבר ישראלי ששיחק בעמדת השוער. שטראוס התחיל לשחק כדורגל במחלקת הנוער של מכבי חיפה, וערך 12 הופעות במדי נבחרת הנוער של ישראל. בגיל 19 הצטרף שטראוס לקבוצה הבוגרת של מכבי עירוני בת ים מהליגה הלאומית, ובסוף העונה ירד עמה לליגה א'. בקיץ 2012 הצטרף למכבי אחי נצרת מהליגה הלאומית, ושנה לאחר מכן חתם בהפועל רמת-גן מאותה הליגה. ב-1 באוגוסט 2013 ערך את הופעת הבכורה שלו במוקדמות הליגה האירופית, בתיקו 0–0 נגד אשטוריל. בתום העונה זומן לנבחרת הצעירה, ובמדיה ערך שתי הופעות. ב-7 באוגוסט 2014 חתם שטראוס בנאה סלמיס פמגוסטה מליגת העל הקפריסאית. ב-3 בנובמבר 2014 ערך את הופעת הבכורה שלו בקבוצה בהפסד 2–3 לאנורתוסיס פמגוסטה, ובסך הכל ערך בעונה זו 14 הופעות ליגה. ב-11 בספטמבר 2015 חזר שטראוס לישראל וחתם בהפועל תל אביב כמחליפו של אריאל הרוש שנעדר בעקבות פציעה. ב-17 באוקטובר 2015 ערך את הופעת הבכורה שלו בליגת העל, שהייתה להופעתו היחידה במדי הפועל תל אביב, בהפסד 0–4 לבני סכנין בו הורחק כבר בדקה השביעית של המשחק. ב-21 בינואר 2016 חתם בעירוני קריית שמונה עד לסיום העונה וכעבור שבועיים חתם בפולי טימישוארה מליגת העל הרומנית. ב-17 באוגוסט 2016 חתם בקבוצת לוון מליגת המשנה בבלגיה. בלוון לא זכה לדקות משחק וב-2 בפברואר 2017 חזר לישראל חתם בהפועל נצרת עילית מהליגה הלאומית. ב-25 ביוני 2017 חתם שטראוס בהפועל עכו, ולראשונה שימש כשוער ראשון בליגת העל, אך בתום העונה ירד עם הקבוצה לליגה הלאומית ועזב את המועדון. ב-16 ביוני 2019, לאחר שנה שלא שיחק, חתם שטראוס בהפועל עפולה מהליגה הלאומית, אך שוחרר לפני תחילת העונה ובספטמבר 2019 חזר לקדנציה שנייה במכבי אחי נצרת. בסוף העונה באחי נצרת נפצע בגבו, עבר שני ניתוחים שלא צלחו והוא נאלץ לפרוש מכדורגל.[דרוש מקור] שיחק בכל נבחרות הנוער ובנבחרת הצעירה של ישראל. הוא אחיהם הצעיר של שוער העבר שגיא שטראוס ושל עלוית שטראוס הנשואה לכדורגלן העבר הארגנטינאי-ישראלי רוברטו קולאוטי. כיום משמש כמאמן מנטלי.[דרוש מקור] שטראוס השתתף יחד עם חברו, טניסאי העבר טל ארוס, בתוכנית המציאות "פקין אקספרס", ששודרה בשנת 2024 ברשת 13, ובה זכו במקום הראשון. רם שטראוס, באתר ההתאחדות לכדורגל בישראל רם שטראוס, באתר Transfermarkt רם שטראוס, באתר Soccerway רם שטראוס, באתר FootballDatabase.eu עומר אלנקו, ‏רם שטראוס: דחיתי הצעה מהפועל תל אביב, באתר ONE‏, 9 ביוני 2015 השוער רם שטראוס חתם בסלאמינה, באתר וואלה, 7 באוגוסט 2014 עמית גולדשטיין‏, רכש מספר 22 העונה: רם שטראוס חתם לשנתיים בהפועל תל אביב, באתר וואלה, 11 בספטמבר 2015 שמעון אלבז, רם שטראוס חתם בעירוני ק"ש עד סיום העונה, באתר ynet, 21 בינואר 2016 ליגיונר חדש: רם שטראוס חתם בטימישוארה, באתר ONE‏, 5 בפברואר 2016 רם שטראוס חתם לעונה אחת בלובן הבלגית, באתר ONE‏, 17 באוגוסט 2016 קובי פורטל, ליאור אסולין חתם בהפועל נצרת עילית, באתר דאבל פס, 2 בפברואר 2017 שלמה וייס‏, הפועל עכו: גל שיש, בן אז'ובל, אלון נצר ורם שטראוס חתמו, באתר וואלה, 25 ביוני 2017 אלון בן דוד, ‏רם שטראוס חתם בעפולה: שמח, מקום חם ואהוב, באתר ONE‏, 16 ביוני 2019
נובה אודסה

נובה אודסה (באוקראינית: Нова Одеса) היא עיר במחוז מיקולאייב, אוקראינה. הוקמה ב-1776 בתור כפר בשם פיודורובקה. ב-1832 שמו שונה לנובה אודסה, וב-1976 קיבלה מעמד של עיר. מדיה וקבצים בנושא נובה אודסה בוויקישיתוף אתר האינטרנט הרשמי של נובה אודסה נובאיה אודסה במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) אלכסנדר קרוגלוב (רו'), נובאיה אודסה, אנציקלופדיה של המחנות והגטאות (כרך II, חלק B, עמ' 1629), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
שווייבודז'יצה

שווייבודז'יצה (פולנית: Świebodzice; גרמנית: Freiburg in Schlesien) היא עיירה בצפון-מזרח פרובינציית שלזיה תחתית שבדרום-מערב פולין. האזכור ההיסטורי הראשון לשווייבודז'יצה הוא מ-1203. בשנת 1293 נכללה העיירה בנסיכות ג'וורסקו שווידניצה וכעבור מאה שנה בצ'כיה. ב-1427 הוטלו שלושה מצורים על שווייבודז'יצה וב-1745 היא הפכה לחלק מפרוסיה. כעבור עשרים שנה פרצה שרפה ענקית בעיירה שכילתה אותה כמעט לחלוטין. אסון נוסף קרה בשנת 2002 כשהחריב את שווייבודז'יצה שיטפון גדול. העיירה ממוקמת בפרובינציית שלזיה תחתית במחוז שווידניצה. נכון לשנת 2002 השטח בעיירה הוא 30.45 קמ"ר, 4.1% מכלל המחוז, ובו: 11% מיוער ו-69% קרקע חקלאית. אוכלוסייה בעיירה לפי מין: מדיה וקבצים בנושא שווייבודז'יצה בוויקישיתוף אתר האינטרנט הרשמי של שווייבודז'יצה "שווייבודז'יצה", באתר השטעטל הווירטואלי Baza Demografia: Stan ludności 2014, Ludność stan w dniu 30 VI, Ludność według płci i miast, Dolnośląskie שטח ומיקום - הפורטל הממשלתי נכון ל-30 ביוני 2004
נובה רודה

נובה רודה (בפולנית: Nowa Ruda; בגרמנית: Neurode) היא עיירה בצפון-מזרח פרובינציית שלזיה תחתית שבדרום-מערב פולין. נובה רודה הייתה מיושבת בראשית ימי הביניים על ידי הגרמנים. לאחר מלחמת העולם השנייה האזור הפך לחלק מפולין, ועם גירוש התושבים הגרמניים, העיר קיבלה את שמה - נובה רודה. ב-28 ביוני 1972 הקהילות הקתוליות של נובה רודה הועברו ממחוז הראדץ קראלובה לארכיבישוף של ורוצלב. האזור היה ידוע בימי הביניים כמקור עשיר של עפרות ברזל. עד שנת 2000 היה בה גם מכרה פחם. נובה רודה ממוקמת בפרובינציית שלזיה תחתית, במחוז קלודצקו היא שוכנת על נהר ולודזיצה, למרגלות הרי הינשוף. העיירה מחולקת לשלוש שכונות: צנטרום (מרכז), דרוגוסלאב וסלופיק. נובה רודה שוכנת ליד הגמיני: נובה רודה, רדקוב, ביילבה, סטושוויצה, גלושיצה וקלודצקו. נכון לשנת 2007, השטח בעיירה הוא 37.04, 2.25% מכלל המחוז, ובו: 17% מיוער ו-61% קרקע חקלאית. מדיה וקבצים בנושא נובה רודה בוויקישיתוף אתר האינטרנט הרשמי של נובה רודה Baza Demografia: Stan ludności 2014, Ludność stan w dniu 30 VI, Ludność według płci i miast, Dolnośląskie father/paul vi/apost constitutions/documents/hf p-vi apc 19720628 vratislaviensis lt.html "Vratislaviensis - Berolinensis et aliarum" הפורטל הממשלתי - מיקום ושטח נכון ל-31 בדצמבר 2010